Amélie

Amélie (títulu orixinal: Le fabuleux destin d'Amélie Poulain, "El fabulosu destín d'Amélie Poulain"; llanzada oficialmente como Amélie de Montmartre) ye una película francesa, del xéneru comedia romántica que s'estrenó en 2001. L'eslogan de la película yera "Va cambiate la vida..." (En francés: "Elle va te changer la vie...").

Ta escrita por Guillaume Laurant y pol so direutor, Jean-Pierre Jeunet.

Convirtióse nuna de les películes franceses más taquilleres de tolos tiempos, desbancando a les americanes en Francia y algamando sonadía n'Estaos Xuníos, el restu d'Europa y hasta Xapón.

 Sinopsis 
Amélie Poulain, ye una camarera que trabaya nun bar-estancu de Montmartre. Tuvo una neñez solitaria marcada pola tráxica muerte de so madre, y la escasa atención de so padre. Pasa'l so tiempu observando a la xente y dexando esnalar la so imaxinación. Ella márcase una meta: facer el bien de los que l'arrodien. Inventa entós histories pa intervenir d'incógnitu na vida de la xente pa face-yosla más feliz. El so encuentru con Nino Quincampoix, vendedor nun sex-shop, pero suañador y orixinal, va venir a alteriar los sos planes. 

 Repartu 
 Audrey Tautou - Amélie Poulain
 Mathieu Kassovitz - Nino Quincampoix
 Rufus - Raphaël Poulain, pa d'Amélie
 Yolande Moreau - Madeleine Wallace, la portera
 Arthus de Penguern - Hipolito, l'escritor
 Urbain Cancelier - Collignon, l'ayudante del tenderu 

Esta película distribuyóse nos Estaos Xuníos por Miramax y llanzóse en payares de 2001.

 Premios 
La película foi un ésitu de taquilla, algamó gallardones nacionales y internacionales. Tuvo nomada pa cinco Premios Óscar: 

 Meyor direución artística, Aline Bonetto (direutora d'arte), Marie-Laure Valla (decoradora del set)
 Meyor cinematografía, Bruno Delbonnel
 Meyor película foriata, Francia
 Meyor guión orixinal, Guillaume Laurant, Jean-Pierre Jeunet
 Meyor soníu, Vincent Arnardi, Guillaume Leriche, Jean Umansky

Nel añu 2002, en Francia, ganó'l Premiu César por:

 Meyor película
 Meyor direutor
 Meyor banda sonora
 Meyor direución artística

La película foi seleccionada pol periódicu The New York Times dientro de les 1000 meyores películes enxamás rodaes.

 Referencies 

 Enllaces esternos 
 Critics' Reviews of Amélie (Inglés)
 IMDB - Le Fabuleux destin d'Amélie Poulain (Inglés)